1. Irak - zlasti smrtna kazen (vključno s primerom Tarika Aziza) in napadi na krščanske skupnosti (
Véronique De Keyser
Gospa predsednica, ali lahko prosim gospoda Maura, naj malo podrobneje predstavi dejanski obseg spremembe, ki jo je pravkar predložil, in zlasti razloga, zakaj se ta osredotoča izključno na kristjane?
Mario Mauro
(IT) Gospa predsednica, gospe in gospodje, poudaril bi, da moj namen ni sporočiti, da so kristjani pomembnejša manjšina od drugih. Dejstvo pa je, da trenutno v razpravi v Iraku obravnavajo predlog, da bi vse kristjane združili v eni sami provinci. To je popolnoma nesprejemljivo, ker bi kristjane iz Kirkuka, Mosula in Bagdada prisilili v geto. Upamo na zavezo evropskih institucij glede tega, potem pa bomo pojasnilo vključili v poročilo odbora za zunanje zadeve o Iraku.
